ชมรมนักสืบแคลมป์

ชมรมนักสืบแคลมป์ (Kuranpu Gakuen Tanteidan) (Clamp School Detectives) เป็นการ์ตูนของนักวาดการ์ตูนญี่ปุ่น CLAMP แนวการ์ตูนสืบสวนสอบสวน เนื้อเรื่องมีการเชื่อมต่อกับเรื่องอื่นๆ ของแคลมป์ เช่น Ｘ/1999 (พลังล้างโลก) , 学園特警デュカリオン
เวอร์ชันหนังสือการ์ตูน ลิขสิทธิ์ภาษาญี่ปุ่นโดยสำนักพิมพ์ คาโดกาว่า โชเต็น ลิขสิทธิ์ภาษาไทยโดยสำนักพิมพ์วิบูลกิจ
เวอร์ชันแอนิเมชัน ลิขสิทธิ์ภาษาญี่ปุ่นโดยบริษัท Pierrot ลิขสิทธิ์ภาษาไทยโดยบริษัท TIGA

**เนื้อเรื่อง**
เกี่ยวกับกลุ่มคณะกรรมการนักเรียน 3 คน แห่งแผนกประถม ผู้มีความสามารถเป็นเลิศในด้านต่างๆ ตัดสินใจที่จะช่วยเหลือ ผู้หญิงทั่วโลก ด้วยปณิธานอันสูงส่ง ไม่ว่าจะยากลำบากเพียงใด ก็สามารถใช้ความสามารถของตน ช่วยเหลือผู้หญิงที่ประสบความทุกข์ให้มีความสุขได้

**โรงเรียนแคลมป์**
โรงเรียนแคลมป์ สถาบันใหญ่แห่งนี้ประกอบด้วยแผนกอนุบาล ประถม มัธยมต้น มัธยมปลาย อุดมศึกษา และปริญญาโท สร้างโดยกลุ่มบริษัท "อิโมโนยามะ"  อันยิ่งใหญ่ที่สุดในญี่ปุ่นก่อตั้งที่นี่ขึ้นเพื่อเป็นสถานศึกษาสำหรับเด็กอนาคตไกล นับเป็นเมืองใหญ่ที่สร้างโดยทุนส่วนตัวเมืองหนึ่งที่เดียว รวมสธารณูปโภคครบวงจรอยู่ในเมืองนี้ มีทั้งบ้านพัก ห้องวิจัย โรงภาพยนตร์ โรงพยาบาลและธนาคาร รวมนักเรียน อาจารย์ เจ้าหน้าที่ที่เกี่ยวข้องทั้งสิ้น กว่าหมื่นชีวิตที่ศึกษาและดำเนินชีวิตอยู่ ณ ที่นี้ ยินดีรับผู้ที่มีความสามารถโดยมิคำนึงถึงชาติตระกูลหรือทรัพย์สินเลย สถาบันแคลมป์แห่งนี้เลื่องชื่อในด้านความสามารถของนักเรียนเป็นเลิศ ในทางตรงกันข้าม ยังมีชื่อเสียงในทางนิสัยรักการเล่นเทศกาลอีกด้วย คุณสมบัติเฉพาะอีกสิ่งหนึ่งของสถาบันนี่ก็คือ แต่ละแผนกคือ อนุบาล ประถม มัธยมต้น มัธยมปลาย และอุดมศึกษา-ปริญญาโท ต่างมีองค์การปกครองที่เรียกว่า "กรรมการนักเรียน" กรรมการนักเรียนแต่ละชุดต่างดำเนินการในส่วนของตน กรรมการนักเรียน มีอำนาจเหนือกลุ่มศาสตราจารย์ที่เป็นฝ่ายปกครองและการเรียนการสอน

**ตัวละครหลัก**
อิโมโนยามะ โนโครุ（妹之山残）:ประธานคณะกรรมการนักเรียนแผนกประถมและผู้ริเริ่มก่อตั้งชมรมนักสืบแคลมป์ ลูกชายคนเล็กของประธานอิโมโนยามะ อยู่ป.6 เป็นคนสุภาพ บางครั้งก็มีความขี้เล่นบ้าง มีน้ำใจกับคนรอบข้างโดยเฉพาะกับผู้หญิง ฉลาด หัวดี มักจะพกพัดจีนอยู่เสมอ มีสมองที่เก่งเป็นเลิศจนนาซ่าอยากได้ตัวเขาไปร่วมงานด้วย แต่เขาปฏิเสธ หากมีเคสที่เกี่ยวกับผู้หญิง ทักษะความสามารถของเขาจะเพิ่มขึ้นกว่าปกติ ไม่ว่าจะเป็นการจดจำลายมือ น้ำเสียง หรือแม้กระทั่งอุปนิสัยของผู้หญิงทั้งโรงเรียน มีผู้หญิงมาสารภาพรักอยู่หลายคน แต่ก็ไม่ได้ตกลงปลงใจคบหากับใคร มีจุดอ่อนคือไม่เก่งกีฬา ยกเว้นถ้าหญิงมีภัย และจะแสดงความสามารถทางด้านกายกรรมออกมาได้อย่างไม่รู้ตัว ชอบโดดงานกรรมการนักเรียนไปเที่ยวเล่นอยู่บ่อยๆจนสุโอกับอาคิระต้องปวดหัว บางครั้งก็ชอบแกล้งคนให้ตกใจ มีความสัมพันธ์...กับผู้อำนวยการแคลมป์ (CV:โอกามูระ อาเคมิ)
ทาคามุระ สุโอ （鷹村蘇芳）:เลขานุการคณะกรรมการนักเรียนแผนกประถม อยู่ชั้นป.5 เป็นคนสุขุม รอบคอบ จริงจังและมีระเบียบมากๆ เวลาเป็นเวลา งานต้องเป็นงานทำให้ต้องปวดหัวกับโนโครุเวลาเขาไม่เซ็นเอกสารหรือโดดงานคณะกรรมการนักเรียนบ่อยๆ เขามีพละกำลังที่แข็งแรง กล้าหาญ ไม่กลัวอันตราย มีความสามารถทางด้านกีฬาและการป้องกันตัว สามารถเล่นกีฬาได้ทุกแบบแทบไม่เคยแข่งแพ้ใคร ตระกูลของสุโอเป็นตระกูลนินจาชื่อดัง ที่สืบมาหลายชั่วอายุคนแล้ว ในญี่ปุ่นถือเป็นสุดยอดตระกูลนักรบ โดยจะเลือกคนที่จะอารักขาเอง โดยสุโอเลือก โนโครุเป็นผู้ที่ตนอารักขา ไม่ชอบกินขนมหวานยกเว้นขนมที่อาคิระทำ แอบรักอาซิยะ นางิสะ นักเรียนฝั่งอนุบาลตั้งแต่แรกพบ และเธอเองก็แอบรักเขาอยู่เช่นกันทำให้ทั้งสองคนพัฒนาความสัมพันธ์กันอย่างรวดเร็วจนกระทั่งกลายเป็นคนพิเศษของกันและกันในที่สุด (CV:นิอิยามะ ชิโฮะ)
อิจูอิน อาคิระ（伊集院玲）:เหรัญญิกคณะกรรมการนักเรียนแผนกประถม อยู่ชั้นป.4 เป็นคนร่าเริงแจ่มใส ยิ้มง่าย สนุกสนาน มักเป็นคนคอยปรามสุโอให้ใจเย็นลงเวลาดุโนโครุเสมอเพราะเป็นคนที่ค่อนข้างใจเย็น มีความสามารถเป็นเลิศโดยเฉพาะทางด้านทำอาหาร เก่งการทำเค้กและขนมหวานจนเชฟดังถอดหมวกให้ อีกทั้งยังสอนวิชาทำขนมให้นักศึกษาปริญญาโทเรียนอีกด้วย เขาสามารถทำอาหารที่ยากให้ง่ายได้ในพริบตา เขาเป็นคนที่โนโครุบอกว่าชงชาได้อร่อยที่สุด แอบชอบประธานคณะกรรมการนักเรียนฝั่งอนุบาลโองาวะ โทวาโกะมากๆ และเธอก็มีใจให้เขาเช่นกันจนพัฒนาความสัมพันธ์ที่พิเศษขึ้น ความลับในตัวตนอีกคนหนึ่งของเขาคือ จอมโจร 20 หน้า จอมโจรที่ชอบขโมยของ น่าเกรงขามแต่ใจดี ไม่เคยฆ่าหรือทำร้ายคนเลย (CV:มินามิ โอมิ)

**ตัวละครรอง**
โองาวะ อุตาโกะ (大川 詠心)
ประธานกรรมการนักเรียนแผนกอนุบาล อยู่ชั้นอนุบาล3 อายุ 6 ปี เป็นเด็กผู้หญิงที่มีความมั่นใจในตัวเอง ตรงไปตรงมา มีน้ำใจและชอบช่วยเหลือคนอื่น บางครั้งก็อ่อนไหวต่อความรู้สึกจนทำให้ร้องไห้ได้ง่าย มีพี่สาวชื่อมาโกะ ความฝันของเธอคือได้แต่งงานกับคนที่รัก เลี้ยงสุนัขตัวเล็กๆ และมีลูกด้วยกัน 3 คน เป็นผู้หญิงที่อิจูอิน อาคิระหรือจอมโจร 20 หน้าหลงรัก ความสัมพันธ์ของทั้งสองพัฒนาเรื่อยๆจนกระทั่งได้ศึกษาดูใจกันหลังจากคดีขโมยเครื่องบินหงส์สีทองจบลง ในอนาคตเธอได้แต่งงานกับอิจูอิน อาคิระอย่างมีความสุข
อาซิยะ นางิสะ (梓夜 凪砂)
เป็นเพื่อนของโองาวะ อุตาโกะ เธอเคยได้รับการช่วยเหลือจากชมรมนักสืบแคลมป์จากอันตรายครั้งหนึ่งจึงทำให้เธอแวะมาที่ห้องคณะกรรมการนักเรียนฝ่ายประถมเป็นประจำและพลอยสนิทกับคณะกรรมการนักเรียนฝ่ายประถมไปด้วยโดยเฉพาะกับทาคามุริ สุโอ เธอค่อนข้างเป็นคนพูดน้อย มีความเป็นกุลสตรีและใจดีกับคนรอบตัว มีความสามารถพิเศษคือการเป่าขลุ่ยญี่ปุ่น หลงรักทาคามุระ สุโอตั้งแต่แรกพบ ทั้งสองคนตกหลุมรักกันอย่างรวดเร็วและพัฒนาความสัมพันธ์จนมาเป็นคนรักในที่สุด
ท่านผู้อำนวยการสถาบันแคลมป์
ผู้อำนวยการมีนามสกุลว่า อิโมโนยามะ เธอเป็นผู้หญิงผิวขาวประมาณวัยกลางคน ผมสีดำ ทาปากและเล็บสีแดงและใส่ชุดกิโมโนญี่ปุ่นตลอดเวลาที่ปรากฏตัว ไม่มีใครรู้ว่าใบหน้าของเธอเป็นยังไงเพราะเธอใช้พัดญี่ปุ่นปิดหน้าทุกครั้ง เป็นคนใจดีสนับสนุนและชื่นชมชมรมนักสืบแคลมป์อยู่เสมอ สนิทสนมกับอิโมโนยามะ โนโครุ เป็นพิเศษ โดยคาดว่าทั้งสองคนอาจจะเป็นแม่ลูกกัน
ไดอิจิ อิโดมุ (雄大寺挑)
เด็กนักเรียนที่พึ่งย้ายเข้ามาใหม่ อายุ 12 ปี เรียนชั้น ป.6 เหมือนกับ อิโมโนยามะ โนโครุ เขาเป็นอีกคนหนึ่งที่นักเรียนในโรงเรียนหลายคนรู้จักเนื่องด้วยเป็นทายาทของตระกูลดังซึ่งเป็นคู่แข่งตระกูลอิโมโนยามะรวมถึงเรื่องความเก่งของเขาในเรื่องของกีฬาและดนตรีโดยเฉพาะเปียโน เขาพยายามเข้ามาตีสนิทกับคณะกรรมการนักเรียนฝ่ายประถมถึงขั้นขอเข้าร่วมเป็นสมาชิกชมรมนักสืบแคลมป์ แต่ในใจลึกๆแล้วเขาต้องการจะแก้แค้นอิโมโนยามะ โนโครุ ที่ทำร้ายจิตใจของเขาในตอนเด็ก การแก้แค้นของเขามีหลายรูปแบบ เช่น ทำลายระบบคอมพิวเตอร์ของแคลมป์ หรือ หาเรื่องกลั่นแกล้งชมรมนักสืบแคลมป์ให้เดือดร้อน ทุกอย่างกลายเป็นเรื่องใหญ่ขึ้นจนสุดท้ายอิโดมุก็ยอมกลับใจและปรับความเข้าใจกับโนโครุในที่สุด
คาซาบลังก้า (Casablanca)
หนึ่งในสมาชิกแก๊งค์ลักพาตัวเรียกค่าไถ่ที่โด่งดัง เธอต้องการลักพาตัวโนโครุเพื่อเรียกค่าไถ่จากตระกูลอิโมโนยามะ แต่เธอมักจะเผลอใจอ่อนกับความสุภาพของโนโครุเป็นประจำทำให้โนโครุสามารถหนีเอาตัวรอดได้ทุกครั้ง

**เวอรชั่นหนังสือการ์ตูน**
มีจำนวน 3 เล่ม มีจำนวนทั้งหมด 12 ตอน ดังนี้

**เล่มที่ 2**

**เล่มที่ 3**

**รายชื่อตอนอะนิเมะ**
ชมรมนักสืบแคลมป์ มีจำนวนทั้งสิ้น 26 ตอน ได้แก่
1 ตำแหน่งชมรมนักสืบแคลมป์
2 สืบ
3 My fair lady
4 ปัญหาของพ่อครัวเอก
5 เป็นมิตรเพื่อชัยชนะ ภาคแรก
6 เป็นมิตรเพื่อชัยชนะ ตอนจบ
7 วิญญาณในหอศิลป์
8 ระงับงานเต้นรำซะ
9 หนึ่งเดียวในดวงใจ
10 ศึกโนโครุปะทะสุโอ
11 จอมโจร 20 หน้า ตอนแรก
12 จอมโจร 20 หน้า ตอนจบ
13 ตามหาโนโครุ
14 หนี
15 Once upon a time in China
16 จากนี้ไปจนนิรันดร์
17 Pretty Women
18 หัวใจหลงทาง
19 ในวันนึงที่ไหนสักแห่ง
20 กับดักที่น่ากลัว
21 ภาพลวงตา
22 ของที่หายไป
23 Fake
24 ความกลัวสีขาว
25 Subway Panic
26 แด่เธอด้วยใจจริง

**แหล่งข้อมูลอื่น**
  เว็บไซต์อย่างเป็นทางการ date=2006-05-15  (ของปิเอโร)-  เว็บไซต์ของอนิแมกซ์ date=2006-06-28 -  เว็บไซต์ของโตเกียวป๊อป date=2008-02-27 
หมวดหมู่:อนิเมะทีวีซีรีส์ในปี พ.ศ. 2540
ชมรมนักสืบแคลมป์
หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชโจะ
หมวดหมู่:ปิเอโร (บริษัท)
หมวดหมู่:โรงเรียนในวรรณกรรม
หมวดหมู่:อนิเมะและมังงะข้ามฝั่ง
หมวดหมู่:มังงะของสำนักพิมพ์คาโดกาวะโชเต็ง